Cullinan, Gauteng

Gullinan ke toropo e nnyane mo  Gauteng ko lefatseng la Aforika Borwa. E dikilomitara di le masome a mararo ko borwa jwa toropo ya Pretoria toropo ee e filwe leina morago ga moepo wa diteemane Sir Thomas Cullinan.Cullinan ke toropo e nnye mo porofenseng ya Gauteng mo Aforika Borwa. E bokgakala jwa dikilometara di le 30 kwa botlhaba jwa toropo ya Pretoria go bapa le tsela ya ditaemane mme e ikaegile thata ka bojanala le moepo o o laolang loapi. Toropo eno e reeletswe ka mogwebi wa diteemane e bong Sir Thomas Cullinan.

 Histori 
Ka 1898 Motlotlegi Thomas Cullinan o ne a newa teemane ya dikerata tse tharo e e neng e fitlhelwa gaufi le legora la polasi nngwe. O ne a tlhatlhoba lefelo leo mme a swetsa ka gore teemane eno e ne ya tshololwa ke metsi go tswa mo thoteng e e fa gaufi. Motlotlegi Cullinan o ne a leka go reka lefatshe leo mo go mong wa lone, Joachim Prinsloo, mme ga a ka a atlega. Morago ga loso lwa ga Prinsloo, o ne a kgona go reka lefatshe ka £52,000 go tswa go morwadia Prinsloo. Kimberlite ya Cullinan e ne ya ribololwa ka 1902 mme ka 1903 go ne ga simololwa meepo e e bulegileng. Meepo eno e ne ya bidiwa moepo wa Tonakgolo. Ka 25 Seetebosigo 1905, Cullinan Diamond e e itsegeng thata, e e neng e le kgolo go gaisa tsotlhe mo lefatsheng ya dikerata di le 3,106 (621.2 g), e ne ya bonwa ke Frederick George Stanley Wells, manejara wa kwa godimo wa Premier Diamond Mining Company. E ne ya rekwa ke puso ya Transvaal mme ya neelwa Kgosi Edward VII.

 Metswedi